
Д О К Л А Д

от контролна проверка по прилагане на екологичното законодателство


[bookmark: _GoBack]Обект: Цех за безакохолни напитки в с. Копиловци с оператор ЕТ „Джонкин – Малин Димитров”, с. Копиловци, общ. Георги Дамяново
Дата на извършване на проверката: 14.07.2017 г.
Място на извършване на проверката: землището на с. Копиловци, общ. Георги Дамяново
Проверени компоненти и фактори на околната среда:
· Води
· Отпадъци

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) и условията в издадено от БДДР – Плевен разрешително за ползване на воден обект за заустване на отпадъчни води.
· Закон за управление на отпадъците (ЗУО) и подзаконовите му нормативни актове.

Извършени дейности:
За датата на проверката, операторът е уведомен с писмо на РИОСВ – Монтана с изх. № 1780/10.07.2017 г. и е приложена Заповед №РД-221/10.07.2017 г. на директора на РИОСВ – Монтана за извършване на комплексна проверка на място на обект: Цех за безакохолни напитки в с. Копиловци с оператор ЕТ „Джонкин – Малин Димитров”, с. Копиловци, общ. Георги Дамяново.
На 14.07.2017 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед №РД-221/10.07.2017 г. на директора на РИОСВ – Монтана се извърши проверка на обекта и беше съставен Констативен протокол №КПКД-67/14.07.2017 г.

Проверени са:
· Цех за производство на безакохолни напитки;
· Оглед на площадковата канализация;
· Документи и данни, свързани със законовите и подзаконови нормативни актове по околна среда.
Констативна част:
Основната дейност на обекта е производство на безакохолни напитки и трапезна вода. Работи се на двусменен режим на работа, 5 дни в седмицата.
1. Компонент „Води”
Водоснабдяването на обекта се осъществява от водопроводната мрежа на населеното място. Не се използват води от собствен водоизточник.  От дейността на обекта се формират битово – фекални отпадъчни води, които посредством изградената площадкова канализация се отвеждат до изгребна яма.  
2. Фактор „Отпадъци”
Дружеството пуска на вътрешния пазар продукти, опаковани в пластмасови бутилки, за което в изпълнение на задълженията си по чл. 14, ал. 2, т. 2 от Закона за управление на отпдаъците участва в колективна система, съгласно сключен договор с организация по оползотворяване на отпадъци от опаковки. Представено е удостоверение с валидност до края на 2017 г. Отчетните и счетоводни документи са изготвени в съответствие с изискванията на Наредбата за определяне на реда и размера за заплащане на продуктова такса.
Заключение:
	По време на проверката не е констатирано несъответствие с екологичното законодателство. 
От извършената проверката няма дадени предписания.
Приоритети за последваща контролна дейност:
· Законосъобразно управление на отпадъците.
· Законосъобразно управление на водите. 

